Burjassot, punt de donació de sang a l’octubre
2025-07-24

El Centre de Transfusió de Sang de la Comunitat Valenciana enviarà diverses unitats mòbils, a Burjassot, la setmana vinent. Així, el dilluns 17 d’octubre, hi haurà un punt de donació de sang, en el vestíbul de l’Ajuntament de Burjassot, mentre que un altre es situarà en el Centre de Salut del carrer Rubert i Villó, en horari de 17h a 20:30h. L’endemà, el dimarts 18 d’octubre, el punt de donació de sang se situarà en el Centre de Salut d’Especialitats (c/ Beniferri, s/n, enfront del Mercat Municipal), també en horari de 17h a 20:30h.

En aquesta ocasió, i com un incentiu afegit per a la donació, una sala de cines de València col·labora amb el Centre de Transfusió de Sang de la CV, de manera que les persones que acudisquen a donar sang, rebran un xec descompte per a anar al cinema.

Des del Centre de Transfusió es vol posar l’accent en el fet que, a dia de hui, encara no s’ha aconseguit desenvolupar cap substitut que permeta prescindir d’aquest teixit biològic vital, que és la sang. Per tant, la donació de sang és un acte solidari que va a permetre millorar la qualitat de vida o, fins i tot, salvar la vida d’altres persones. No suposa risc algun per al donant, que ha de reunir una sèrie de condicions, trobant-se en tot moment baix supervisió mèdica qualificada i atès durant el procés per personal d’infermeria.

Pot donar sang qualsevol persona sana, que gaudisca d’una salut normal, entre 18 i 65 anys, i que pese més de 50 quilos.